Druefirtann

Druefirtann (Teucrium botrys) er en ettårig urt i leppeblomstfamilien.

Den er lav med forgrenede stengler som blir 10–30 cm høye. Bladene er fjærflikete. Blomstene er rosa eller purpurrosa og 15–25 mm lange. Planten vokser på tørre, ofte steinrike steder, på kalkholdig jord. Arten er utbredt i Vest- og Sør-Europa nordover til Sør-England og Sør-Polen. Den er også funnet i Marokko.

I Sverige er forvillet druefirtann funnet mange ganger på Gotland, og det er gjort noen få funn andre steder. I Norge er arten bare funnet én gang, i en fylling ved Botanisk hage i Oslo i 1948. Det antas at den er for varmekrevende til å kunne etablere seg i Norge.

 Referanser 

 Litteratur 




 Eksterne lenker 


Kategori:Leppeblomstfamilien
Kategori:Planter formelt beskrevet i 1753
Kategori:Planter formelt beskrevet av Carl von Linné